Ǎ mɔ́n wáma, tə wavóan ayə́gələ́ dáma, ǹnə́m wóe ó bāāla məbéndé máma, 2ású yə̄ nâ ó būlu məlú móe ai bisə̌b yā ényiŋ dzóe ai á yabǎ mvɔ̄í dzoe. 3Mvɔ̌m ai afidí bí tɔ̄bɔ́gɔ̄ ábə wa, bə̌gə̄ byá á kíŋ, tilíg byā á ńnə̄m wóe. 4Eyɔ̌ŋ te wǎyi tóban ai mvɔ̌m ai mvam á mís mə́ Zāmbá ai á mís mə́ bod. 5Fidígi Ǹtondôbə ai ǹnə́m wóē ósə, tə wabúni ǹyəmán wóe. 6e dzam ásə wǎbɔ, tsogó nyē, éyɔŋ te ǎ yi wa kpaí zēn. 7Tə watɔbɔ fəg á mís móe wǎmēn, mbádága Ǹtondôbə, lúmú ábē mvús. 8Nálā tē ó nə məbálá ású nyɔ́l dzoe, evúvoe ású bidzo bíe. 9Lǔgu Ǹtondôbə ai byə́m bí mɔ́ bíe, bíbūmá bí ósú yā ésīē dzóe, 10eyɔ̌ŋ tē hḿ məkǎŋ móē máyi dzyé ai ovə́ga bimvaŋ bíe bí ngáfúguzu ai məyɔg. 11Ǎ mɔ́n wáma, tə wabɛn akomodó Ńtondôbə, tə waku sɔ́m ai mīńkɔ̄ŋán míé. 12Amú Ńtondôbə a kɔ́ŋan ai ényɔ́ ā diŋ, anə́ ésīá ā kɔ́ŋan ai mɔ́n edǐŋ wōē.